На основу члана 25. став. 1 и става 3. Закона о јавном информисању и медијина („Службени гласник гласник РС“, бр. 92/2023-аутентично тумачење) и члана 18. и 19. Правилника о суфинансирању пројеката за остваривање јавног интереса у области јавног информисања („Службени гласник РС“, бр. 6/24), Општинско веће општине Пријепоље, на 11. седници одржаној 22.04.2024. године доноси:

**Р Е Ш Е Њ Е**

**о именовању чланова за спровођење Конкурса за суфинансирање пројеката за остваривање јавног интереса у области јавног информисања на територији општине Пријепоље**

**у 2024. години**

1. Именује се Комисија за спровођење Конкурса за суфинансирање пројеката за остваривање јавног интереса у области јавног информисања на територији опшштине Пријепоље у 2024. години (у даљем текту: Комисија).

Чланови Комисије су:

**Виолета Јованов Пештанац** - Удружење електронских медија „Com Net“

**Мирела Митрић** - Удружење медија и медијских радника

**Фахрудин Кладничанин**, самостална пријава - теоретичар, аналитичар и практичар из области медија

2. Задатак Комисије је да:

1) разматра и оцењује пројекте у складу са бодовном листом за оцењивање пројеката;

2) сачини ранг листу пројеката на основу броја добијених бодова;

3) предлаже износ средтава за подржане пројекте полазећи од планираних активности и оцене буџета пројекта, а на основу ранг листе;

4) доставља руководиоцу органа који је расписао конкурс потписан предлог расподеле средстава, са образложењем

5) поново разматра и одлучује о пројектима у ситуацији када руководилац органа јавне власти оцени да предлог Комисије није у складу са прописима или са критеријумима који су објављени у јавном позиву.

Сваки члан комисије, након увида у конкурсну документацију, даје писмену изјаву да није у сукобу интереса и да не обавља јавну функцију.

Члан комисије оцењује пројекте независно и самостално, у свом личном својству, у складу са критеријумима наведеним у јавном позиву и прописима којима се регулише суфинансирање пројеката у области јавног информисања.

Члан комисије у поступку оцењивања не сме да заступа ставове и интересе било које организације, интересне групе, издавача медија, других правних или физичких лица, као ни ставове предлагача на чији је предлог изабран.

Ранг листа пројеката, предлог расподеле средстава и записник о раду Комисије и одлучивању објављује се, без одлагања, на веб страници Општине Пријепоље.

3. За секретара Комисије именује се Јела Посркача, дипломирани правник, руководилац Одељења за општу управу, заједничке послове и друштвене делатности. Секретар Комисије није њен члан, већ пруза административно-техничку подршку раду Комисије.

Секретар Комисије није њен члан, већ пружа административно-техничку подтршку у раду Комисије.

4. Комисија је дужна да у року од 30 дана од дана формирања сачини предлог о расподели средстава за суфинансирање пројеката из буџета Општине Пријепоље ради остваривања јавног интереса у области јавног информисања за 2024.годину.

5. Члановима Комисије припада право на накнаду за учешће у раду Комисије у износу од 40.000,00 динара нето у складу са Уговором о ауторском делу. Право на накнаду остварује и секретар Комисије задужен за административно-техничку подршку у износу од 40.000,00 динара нето.

6. Ово решење урађено је у 6 (шест) истоветних примерака, по један за сваког члана Комисије, а остале примерке задржава Општина Пријепоље.

ОБРАЗЛОЖЕЊЕ

Законом о јавном информисању и медијима („Сл. гласник РС“, бр. 92/23) прописано је да: чланове Комисије именује надлежни орган и то из реда теоретичара, аналитичара и практичара из медија који се самостално пријављују, односно која пријављују новинска и медијска удружења, а који нису у сукобу интереса, односно који не обављају јавну функцију, у смислу прописа којима се уређује сукоб интереса при обављању јавне функције; већина чланова комисије из става 1. овог члана именују се на предлог новинских и медијских удружења уколико такав предлог постоји и уколико предложена лица испуњавају законом предвиђене услове.

На основу члана 20. став 3. Правилника о суфинансирању пројеката за остваривање јавног интереса у области јавног информисања („Службени гласник РС“, бр. 6/24), прописано је да се: биографије кандидата за чланове комисије вреднују на основу бодовне листе за чланове комисије, која је саставни део образца за пријаву за члана комисије. Поступајући по Правилнику утврђена је ранг листа за чланове стручне комисије на основу које су одређени бодови за предложене чланове комисије и то:

а) Предлог новинарских и медијских удружења:

|  |  |  |  |
| --- | --- | --- | --- |
| РЕДНИ  БРОЈ | НАЗИВ ПОДНОСИОЦА | ИМЕ И ПРЕЗИМЕ | БРОЈ БОДОВА |
| 1. | Удружење електронских медија „Com Net” | Виолета Јованов Пештанац | 90 |
| 2. | Удружење медија и медијских радника | Мирела Митрић | 88 |

б) Смостална пријава - теоретичара, аналитичара и практичара из области медија;

|  |  |  |  |
| --- | --- | --- | --- |
| РЕДНИ  БРОЈ | НАЗИВ ПОДНОСИОЦА | ИМЕ И ПРЕЗИМЕ | БРОЈ БОДОВА |
| 1. | Самостална пријава | Фахрудин Кладничанин | 80 |

**УПУСТВО О ПРАВНОМ СРЕДСТВУ:** Против овог решења може се покренути Управни спор у року од 30 дана од дана објављивања решења на званичном сајту.

**ОПШТИНСКО ВЕЋЕ ОПШТИНЕ ПРИЈЕПОЉЕ**

Број:401-629/24

Дана: 22.04.2024.године

Председник

Драго Попадић